CELEX: 32009D0355
Language: lt
Date: 1240876800000
Title: 2009/355/EB: 2009 m. balandžio 28 d. Komisijos sprendimas, kuriuo leidžiama tiekti rinkai likopeno dervingąjį aliejų iš pomidorų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2009) 3036)

30.4.2009   
            
            
               LT
            
            
               Europos Sąjungos oficialusis leidinys
            
            
               L 109/47
            
         
      KOMISIJOS SPRENDIMAS
   
   2009 m. balandžio 28 d.
   kuriuo leidžiama tiekti rinkai likopeno dervingąjį aliejų iš pomidorų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2009) 3036)
   (Tekstas autentiškas tik anglų kalba)
   (2009/355/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2004 m. rugsėjo 7 d. bendrovė Ottaway & Associates Ltd. bendrovės LycoRed vardu kompetentingoms Jungtinės Karalystės institucijoms pateikė prašymą leisti tiekti rinkai likopeno dervingąjį aliejų iš pomidorų kaip naują maisto sudedamąją dalį. 2005 m. birželio 30 d. kompetentinga Jungtinės Karalystės maisto vertinimo tarnyba pateikė pirminio vertinimo ataskaitą, kurioje padaryta išvada, kad likopeno dervingąjį aliejų iš pomidorų galima naudoti siūlomuose maisto produktuose.
            
         
               (2)
            
            
               2005 m. rugpjūčio 9 d. Komisija pirminio vertinimo ataskaitą išsiuntė visoms valstybėms narėms.
            
         
               (3)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata buvo pateikti pagrįsti prieštaravimai dėl šio produkto tiekimo rinkai; todėl 2006 m. rugsėjo 13 d. konsultuotasi su Europos maisto saugos tarnyba (EMST), o 2008 m. balandžio 24 d. ši pateikė savo nuomonę.
            
         
               (4)
            
            
               Nuomonėje EMST padarė išvadą, kad likopeną galima saugiai naudoti kaip maisto sudedamąją dalį siūlomomis paskirtimis. Tačiau EMST pabrėžė, kad nors vidutinis vartotojas likopeno paprastai suvartos mažiau nei leistina paros dozė (LPD), kai kurie vartotojai gali jo suvartoti daugiau nei LPD.
            
         
               (5)
            
            
               Atsižvelgdama į kitus prašymus leisti naudoti likopeną kaip naują maisto sudedamąją dalį kitokiais būdais, EMST padarė tokią pat išvadą. Todėl būtų tikslinga sudaryti maisto produktų, į kuriuos leidžiama dėti likopeno, sąrašą.
            
         
               (6)
            
            
               Todėl būtų tikslinga kelerius metus po leidimo suteikimo kaupti vartojimo duomenis, kad būtų galima peržiūrėti šį leidimą atsižvelgiant į papildomą informaciją apie likopeno saugumą ir jo suvartojimą. Visų pirma reikėtų kaupti duomenis apie likopeno kiekį pusryčių dribsniuose. Tačiau šio sprendimo reikalavimas taikomas tik jei likopenas naudojamas kaip nauja maisto sudedamoji dalis, o ne kaip maisto dažiklis; pastarajam taikoma 1988 m. gruodžio 21 d. Tarybos direktyva 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose, suderinimo (2).
            
         
               (7)
            
            
               Remiantis moksliniu vertinimu nustatyta, kad dervingasis aliejus likopenas iš pomidorų atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijos rinkai galima tiekti I priede nurodytą likopeno dervingąjį aliejų iš pomidorų (toliau – produktas) kaip naują maisto sudedamąją dalį naudoti II priede išvardytuose maisto produktuose.
   2 straipsnis
   Ženklinant maisto produktus, kuriuose yra naujos maisto sudedamosios dalies, kurią šiuo sprendimu leidžiama tiekti rinkai, nurodomas jos pavadinimas „likopeno dervingasis aliejus iš pomidorų“.
   3 straipsnis
   Bendrovė LycoRed, tiekdama produktą rinkai, parengia stebėsenos programą. Į šią programą įtraukiama informacija apie maisto produktuose naudojamus likopeno kiekius, kaip apibrėžta III priede.
   Surinkti duomenys pateikiami Komisijai ir valstybėms narėms III priede nustatytu periodiškumu.
   Atsižvelgiant į naują informaciją ir į EMST ataskaitą, ne vėliau kaip 2014 m. likopeno dervingojo aliejaus iš pomidorų kaip maisto sudedamosios dalies naudojimas turėtų būti peržiūrėtas.
   4 straipsnis
   Šis sprendimas skirtas LycoRed Ltd., Hebron Rd., Industrial Zone, Beer Sheva 84102, Izraelis.
   
      Priimta Briuselyje, 2009 m. balandžio 28 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 43, 1997 2 14, p. 1.
   
      (2)  OL L 40, 1989 2 11, p. 27.
   
      I PRIEDAS
      
         Likopeno dervingojo aliejaus iš pomidorų specifikacijos
      
      APRAŠYMAS
      Likopeno dervingasis aliejus iš pomidorų gaunama ekstrahuojant tirpikliais prinokusius pomidorus (Lycopersicon esculentum), po to pašalinant tirpiklį. Tai raudonos – tamsiai rudos spalvos klampus skaidrus skystis.
      SUDĖTIS
      
                  Likopeno iš viso
               
               
                  5 – 15 %
               
            
                  Iš jo trans-likopeno
               
               
                  90–95 %
               
            
                  Iš viso karotenoidų (apskaičiuota kaip likopenas)
               
               
                  6,5–16,5 %
               
            
                  Kiti karotenoidai
               
               
                  1,75 %
               
            
                  (fitoenas, fitofluenas, beta karotenas)
               
               
                  (0,5 – 0,75/0,4 – 0,65/0,2 – 0,35 %)
               
            
                  Iš viso tokoferolių
               
               
                  1,5 – 3,0 %
               
            
                  Nemuilinamoji medžiaga
               
               
                  13 – 20 %
               
            
                  Iš viso riebalų rūgščių
               
               
                  60 – 75 %
               
            
                  Vanduo (pagal Karlą Fišerį)
               
               
                  ne daugiau kaip 0,5 %
               
            
   
      II PRIEDAS
      Maisto produktų, į kuriuos galima dėti likopeno dervingojo aliejaus iš pomidorų, sąrašas
      
                  Maisto kategorija
               
               
                  Didžiausias leistinas likopeno kiekis
               
            
                  Iš vaisių ir (arba) daržovių sulčių pagaminti gėrimai (įskaitant koncentratus)
               
               
                  2,5 mg/100 g
               
            
                  Gėrimai, skirti intensyviam raumenų darbui, ypač tinkantys sportininkams
               
               
                  2,5 mg/100 g
               
            
                  Maisto produktai, skirti vartoti laikantis sumažinto energijos kiekio dietų, kurių paskirtis – sumažinti svorį
               
               
                  8 mg/pakaitiniame maiste
               
            
                  Pusryčių dribsniai
               
               
                  5 mg/100 g
               
            
                  Riebalai ir padažai
               
               
                  10 mg/100 g
               
            
                  Sriubos, išskyrus pomidorų
               
               
                  1 mg/100 g
               
            
                  Duona (įskaitant traškią duoną)
               
               
                  3 mg/100 g
               
            
                  Specialios medicininės paskirties dietiniai maisto produktai
               
               
                  Laikantis tam tikrų mitybos reikalavimų
               
            
   
      III PRIEDAS
      
         Likopeno aliejingosios dervos iš pomidorų iš stebėsena po leidimo suteikimo
      
      KAUPTINA INFORMACIJA
      Likopeno aliejingosios dervos iš pomidorų, kurį LycoRed tiekė savo klientams Europos Sąjungos rinkai tiektiniems galutiniams produktams gaminti, kiekis.
      Produktų, kuriuose yra likopeno, teikimo rinkai paieškos duomenų bazėse rezultatai pagal valstybes nares, įskaitant kiekvieno pateikto maisto produkto papildymo lygį ir porcijos dydį.
      INFORMACIJOS TEIKIMAS
      2009 – 2012 m. informacija Europos Komisijai teikiama kasmet. Pirmiausiai 2010 m. spalio 31 d. pateikiama 2009 m. liepos 1 d. – 2010 m. birželio 30 d. laikotarpio informacija; atitinkamai kasmet teikiama kitų dvejų metų informacija tuo pačiu metiniu laikotarpiu.
      PAPILDOMA INFORMACIJA
      Jei reikia ir jei tokios informacijos yra, LycoRed turėtų pateikti tokią pat informaciją apie likopeno, naudojamo kaip maisto dažiklis arba kaip maisto papildų sudedamoji dalis, dozes.
      
         LycoRed teikia naują mokslinę informaciją (jei tokios yra) dėl maksimalios saugios likopeno dozės persvarstymo.
      LIKOPENO SUVARTOJIMO DOZĖS VERTINIMAS
      Remdamasi sukaupta ir pateikta pirmiau nurodyta informacija LycoRed iš naujo įvertina likopeno suvartojimą.
      PERŽIŪRA
      2013 m. Komisija konsultuosis su EMST dėl pramonės atstovų pateiktos informacijos peržiūros.